open-index/open-wikipedia-markdown huggingface dataset:
Under huden

***Under huden***  (orig: *La Piel que habito*) er en spansk psykologisk thriller fra 2011 regissert av Pedro Almodóvar, som også skrev manus. Filmen er basert på Thierry Jonquets roman *Mygale*. Hovedrollene spilles av Antonio Banderas og Elena Anaya. 

Filmen vant en BAFTA Award og en Saturn Award.

Almodóvar var inspirert av Georges Franjus skrekkfilm *[[Øyne uten ansikt]]* (1960) og filmer av Fritz Langs da han skrev filmens manus.

## Handling
Kirurgen Robert Ledgard har utviklet en type kunstig hud som er motstandsdyktig mot insektbitt og brannsår, som han har sagt at han har testet på mus. Han har også gjort ulovlige eksperimenter på mennesker, som kjønnsskifteoperasjoner. Han har fått strengt forbud mot å fortsette med eksperimentene sine. Vicente er en ung mann som blir kidnappet av Robert Ledgard og blir hans forsøkskanin. Vincente blir ufrivillig kjønnsoperert av Robert. På seks år har Robert fysisk transformert Vicente til en kvinne han kaller for Vera. Robert tar også Vera som sin kone. Senere avslører Vera til sin mor at han har blitt holdt fanget, tvunget til å skifte kjønn i et eksperiment og deretter avslører han hvem han egentlig er.

## Skuespillere
* Antonio Banderas som Dr. Robert Ledgard
* Elena Anaya som Vera Cruz
* Marisa Paredes som Marilia
* Jan Cornet som Vicente Guillén Piñeiro
* Roberto Álamo som Zeca
* Blanca Suárez som Norma Ledgard
* Susi Sánchez som Vicentes mor
* Bárbara Lennie som Cristina
* Eduard Fernández som Fulgencio
* Concha Buika som bryllupssanger

## Referanser


## Eksterne lenker
* 
*
Sylinderdiameter

**Sylinderdiameter** eller **boring** er den innvendige diameteren av en sylinder i en stempelmotor. Sammen med slaglengden bestemmer sylinderdiameteren størrelsen (volumet) til en motorsylinder. Stempeldiameteren er marginalt mindre enn sylinderdiameteren for å muliggjøre bevegelse av stempelet i det sylinderformede hulrommet. Siden stemplene i forbrenningsmotorer ikke har helt sirkulære tverrsnitt, avhenger stempeldiameteren også av måleretningen. Både sylinderdiameter og stempeldiameter angis oftest i millimeter (mm) eller centimeter (cm).

Størrelsen på sylinderdiameter, slaglengde og antall sylindre bestemmer en motors slagvolum. I moderne motorer er sylinderdiameteren større enn slaglengden. Det gir kortere stempelbevegelse og minsker effekttapet, som kommer av friksjonen mellom stempelet og stempelringene mot sylinderveggen. En annen fordel er at større sylinderdiameter tillater større ventiler, noe som igjen øker motorens fyllingsgrad og yteevne. 

Siden alle sylindre i samme motorblokk har samme dimensjoner, er det mulig å beregne det totale slagvolumet av en motor dersom sylinderdiameteren og slaglengden er kjent. Sammenhengen mellom det totale slagvolumet *V*, sylinderdiameteren *d*, slaglengden *S* og antallet sylindre *N* er slik 
:V = {\pi d^2 S N \over 4} 

Forholdet mellom sylinderdiameteren og slaglengden er kjent som slaglengdeforholdet, *d*/*s*. Begrepet «kvadratmotor» (fra engelsk *square engine*) er spesielt brukt i populærvitenskapelige publikasjoner om motorer med et slaglengdeforhold på 1 (+/- 5 %), det vil si motorer med like stor slaglengde og sylinderdiameter. 
 
Begrepet «boring» kan også brukes om diameteren av en sylinder i et damplokomotiv.

## Referanser
Martin Luther King III

**Martin Luther King III** (født 1957) er en amerikansk menneskerettsaktivist og advokat, sønn av Martin Luther King jr. Bestefaren er Martin Luther King sr.

## Referanser


## Eksterne lenker
* 
*
Fairey Barracuda

**Fairey Barracuda** var et britisk torpedo- og stupbombefly som opererte fra hangarskip under andre verdenskrig. Det var det første flyet i sitt slag brukt av Royal Navy utelukkende bygd av metall. Det ble introdusert som erstatning for Fairey Swordfish og Fairey Albacore todekkere. Det ble kjent for sin rolle under angrepet på det tyske slagskipet «Tirpitz»  og kjent for sitt lite elegante utseende på bakken.

## Konstruksjon og utviking
Barracuda var resultatet av en spesifikasjon fra Air Ministry (luftfartsministeriet) fra 1937 for en enkeltdekket torpedo-bomber. Av seks innkomne tilbud ble Fairey Aviation og  Supermarine  valgt og to prototyper fra hver ble bestilt. Den første Fairey prototypen fløy  7. desember 1940. Supermarines prototype fløy først i 1943, men med Barracuda allerede under bygging, gikk ikke Supermarine videre.

## Flyet i bruk
Fra 1943 brukte flere skvadroner i Royal Air Force Barracuda Mk II.  Alle flyene ble trukket tilbake mellom mars og juli 1945. Canadas marine brukte 12 Mk III-fly fra 1946 til 1948.

## Bevarte fly
*Fleet Air Arm Museum er i ferd med restaurere et fly for utstilling med deler fra to havarerte fly.

## Spesifikasjoner (Mk.V)

## Referanser


## Eksterne lenker
* Wings Palette-fargelegging
Det nasjonale astronomiske observatorium i Chile

**Det nasjonale astronomiske observatorium i Chile** (spansk: *Observatorio Astronómico Nacional de Chile* eller OAN) er et astronomisk observatorium som eies og drives av Departementet for astronomi ved Universitetet i Chile. Det befinner seg på klippen Cerro Calán i kommunen Las Condes. Kommunen befinner seg i den østlige delen av Santiago de Chile, i Provincia de Santiago i Chiles region Región Metropolitana de Santiago. OAN ble grunnlagt i 1852 og ble en del av Universitetet i Chile i 1927. Fasilitetene på Cerro Calán ble fulført i 1962.

## Referanser
Trollavassdraget

**Trollavassdraget** er et vassdrag nord i Bymarka i Trondheim som har sitt utspring ved Herberndammen 353 moh og går med Trollabekken gjennom flere regulerte damanlegg før bekken ender opp ved Trolla og munner ut i Trondheimsfjorden. Vassdraget samler også opp vann fra tilstøtende drenerende bekker, som blant annet fra Tienddalsdammen (203 moh) og Svarttjønna (239 moh), som renner via Tienddalsbekken og inn i Lykkjadammen.

Det er del av et kystnedbørfelt mot Trondheimsfjorden på 24,67 km² som i sør er begrenset av vannskillet Folafoten–Gråkallen–Solemsåsen–Torshaug–Ila–Trondheim sentrum–Nidelvas munning ved Brattøra.
 
Vassdraget har tidligere vært utnyttet som kraftkilde for møller og industrielle anlegg, som for eksempel Trolla Brug. Rådmann Lorentz Hansen Holst etablerte blant annet et sagbruk i Trollabekken i 1721.

## Dammer
* Herberndammen (353 moh)
* Nydammen (217 moh)
* Holstdammen (204 moh)
* Lykkjadammen (165 moh)

## Referanser




## Litteratur
*

## Eksterne lenker
* Wikioppføring «Trollavassdraget» hos Strinda historielag
Åsnes Finnskog

**Åsnes Finnskog** er et bygdeområde i Åsnes kommune som strekker seg mot Gjesåsen i vest, Gravberget og Våler kommune i nord, Sverige (Värmland) i øst og Hof Finnskog i sør. Skalbukilen, Vermundsjøen og Velta er de større grendene. 

Kilen skole med 1.–7.-trinn, skolefritidsordning, barnehage og nærbutikk ligger i bygdesentrumet Skalbukilen.   

Åsnes Finnskog kirke fra 1861 ligger på Vermundsjøen. 

## Samfunnsliv
Åsnes Finnskog har et rikt villmarksliv, og er et populært område for jakt, fiske og friluftsliv.

Idrettslaget Åsnes Finnskog IL ble stiftet i 1933 og holder til på Kilenga. Laget organiserer blant annet skirenn, løpskarusell, fotball, barneidrett og friluftsliv. 

På Finnskogbanen arrangeres det bilcross, rallycross og crosskart. Banen eies av KNA Solør Motorsport og er 833 meter lang.  

Serveringsstedene Kaffelarsen og Kafé Finnskog er i helårsdrift. Åsnes Finnskog Teaterforening har siden 2012 årlig satt opp revy på Vermundsjøen grendehus. I 2013 fikk revyen over 900 besøkende. I 2014 hadde laget også suksess med forestillingen "Julebrennevinet".

Åsnes Finnskog Skytterlag har arrangert Kroksjøstevnet årlig i over 50 år.

## Kulturhistorie
Skogfinnene bosatte seg i området fra rundt 1640. De drev primært svedjebruk, og kom til Finnskogene i Norge og Sverige av personlige, økonomiske, politiske og samfunnsmessige årsaker. Fortsatt er den skogfinske kulturen sentral, og man kan blant annet besøke Tyskeberget Finnetorp.  

Åsnes Finnskog Historelag jobber blant annet med bevaring av skogfinsk kultur og historie. Foreningen er også engasjert i Skogfinsk Museum, Finnskogleden, krigens flyktningeruter og annen aktuell historikk omkring Finnskogen.

## Referanser
Jonathan Stockhammer

**Jonathan Stockhammer** (født 21. desember 1969 i Hollywood, California) er en amerikansk-tysk dirigent.

## Karriere
Stockhammer studerte sinologi og statsvitenskap før han begynte å studere musikk. Han studerte komposisjon ved University of California og dirigering ved University of Southern California i Los Angeles. Han var praktikant ved Accademia Chigiana i 1995/96 og ved Tanglewood Music Center i 1999.

Etter studiene flyttet Stockhammer i 1998 til Tyskland. Her har han dirigert orkestre som SWR Radio-Sinfonieorchester Stuttgart, WDR Sinfonieorchester Köln, NDR Sinfonieorchester Hamburg og Deutsche Kammerphilharmonie. I utlandet har han samarbeidet med blant andre Los Angeles Philharmonic, Orchestre Philharmonique de Radio France, Sydney Symphony Orchestra og Czech Philharmonic Orchestra.

Opera utgjør en stor del av Stockhammers virke. Han har regelmessig arbeidet ved Opéra de Lyon siden 1998. I 2013 dirigerte han urfremførelsen av Thomas Adès opera *Powder Her Face* ved New York City Opera. Han gjør også mye ny musikk, og har samarbeidet spesielt tett med Ensemble Modern og MusikFabrik. Siden 2013 er han «Conductor in Residence» hos Collegium Novum Zürich. Spesiell interesse har han vist for ny musikk som overskrider sjangerkonvensjoner, og har derigjennom samarbeidet med blant andre popgruppen Pet Shop Boys, jazzpianisten Chick Corea, spoken word-poeten Saul Williams, trommeslager Peter Erskine og den svenske saxofonisten og komponisten Mats Gustafsson.

Stockhammer har vært invitert til festivaler som Donaueschinger Musiktage, Ultraschall Berlin, Veneziabiennalen, Wien Modern, Schwetzinger Festspiele og Salzburger Festspiele.

I Norge har han vært regelmessig siden 2002, med blant andre Oslo Filharmoniske Orkester, Kringkastingsorkestret, BIT20 Ensemble og Bodø Sinfonietta. i 2005 dirigerte han premieren på Henrik Hellstenius opera *Ophelia: Death by water singing* ved Ultimafestivalen, og han har i tillegg samarbeidet med de norske komponistene Lasse Thoresen, Jon Øyvind Ness, Rolf Wallin og Christian Wallumrød.

## Priser og utmerkelser
* Kirill Kondrashin-prisen 1996 
* Accedemia Chigiana Merit Prize 1996 
* ECHO Klassik, 2004
* Victoire de la Musique og Le Choc / Monde de la Musique, 2007
* Grammy Award, 2009
* Diapason d’or og Grand Prix du Disque / Académie Charles Cros, 2010

## Referanser


## Eksterne lenker
* 
* Website
* Collegium Novum Zürich
* Stuttgarter Philharmoniker
* Schott Musik
* SRF
* shaksfin
Rovlevende pungdyr

* rovpungdyr
* numbat
* †pungulv

**Rovlevende pungdyr** (Dasyuromorphia) er en orden i infraklassen pungdyr (Marsupialia), som inkluderer alle kjøttetende arter i Oseania. Da europeerne kom til Oseania fikk disse artene navn som reflekterte kjente rovpattedyr (Carnivora). Likheten med rovpattedyrene skyldes imidlertid såkalt konvergent evolusjon. Kun to familiegrupper overlever i dag.

* Rovpungdyr (Dasyuridae), cirka 72 arter fordelt i 20 slekter og to underfamilier
* Numbat (Myrmecobiidae), 1 art
* Pungulv (Thylacinidae), 1 art (†)

## Eksterne lenker
*
Isle of Portland

**Isle of Portland** («Portlandsøya») er en tidevannsøy i Den engelske kanal ca 8 km sør for feriebyen Weymouth og er det sørligste punktet i grevskapet Dorset i England. Øya består av kalkstein og er 6 km lang og 2,4 km på det bredeste. Den er knyttet til fastlandet via Chesil Beach og en bro. Veien A354 går over stranden og deretter over Fleet Lagoon ved en bro til fastlandet. Portland og Weymouth danner sammen distriktet Weymouth and Portland. Portland har en befolkning på 12 400 innbyggere per 2011.

Portland er en sentral del av Jurassic Coast (Jurakysten), som er listet av UNESCO som en del av verdensarven i Dorset og den østlige kysten av Devon, viktig for dens geologi og landformasjoner. Portlandstein, kjent for dens anvendelse i britisk og utenlandsk arkitektur, er benyttet for konstruksjonen av blant annet St. Pauls katedral i London og FN-bygningen i New York City, blir fortsatt utvunnet.

Portland havn, som ligger mellom Portland og Weymouth, er en av de største menneskeskapte havner i verden. Havnen ble framstilt ved å bygge moloer av stein i tiden mellom 1848 og 1905. Fra dens begynnelse var den en base for den britiske marinen, og spilte en framtredende rolle under både den første som den andre verdenskrig. Skip fra den britiske marinen, og fra NATO-land drev øvelser i dens farvann fram til 1995. Havnen er i dag en sivil havn og et populært rekreasjonsområde. I juli og august 2012 avholdt halvøyen øvelsene under Seiling under Sommer-OL 2012.

## Referanser


## Eksterne lenker
* 
* Offisiell nettsted for Weymouth & Portland 
* Geologi på kysten av Wessex
* Utforsk Portland 
* Portland Sculpture & Quarry Trust
* Isle of Portland Industrial Archaeological Survey
Stoke Mandeville

**Stoke Mandeville** er en by og verdslig sogn i kommunen Aylesbury Vale, cirka 5&nbsp;km sørøst fra Aylesbury i grevskapet Buckinghamshire i England. I 2011 hadde byen litt mindre enn 3000 innbyggere. Selv om det er et adskilt sogn faller det innenfor Aylesbury urbane område. Det utgjør i areal 5,9 km². Stoke Mandevilles hospital, som til tross for navnet er lokalisert utenfor sognets grenser, har den største avdelingen for ryggmargsskader i Europa.

Stoke Mandeville avholdt for første gang i 1948 Stoke Mandeville Games, som nå er kjent under navnet World Wheelchair and Amputee Games. Mesterskapet ble avholdt åtte ganger, før IOK fant inspirasjonen og arrangerte de paralympiske leker første gang i 1960. På grunn av dette ble en av maskotene til Sommer-OL 2012 oppkalt etter byen, sammen med Much Wenlock.

## Referanser


## Eksterne lenker
* 
* Stoke Mandeville Parish Council
Greenwich Peninsula

**Greenwich Peninsula** er et område i Sør-London i England, i London Borough of Greenwich.

Halvøyen grenser på tre sider til en sving i Themsen mellom Isle of Dogs og Silvertown. I sør ligger resten av Greenwich og i sørøst Charlton.

Tidlegere ble halvøyen kalt **Greenwich Marshes** og **Bugsby's Marshes**, og området ble kjent som **East Greenwich** da det ble utviklet på 1800-tallet, men har også vært kalt **North Greenwich** på grunn av North Greenwich undergrunnsstasjon.

The O<sub>2</sub> og tidligere Millennium Dome ligger på halvøyen.

## Referanser
Royal Docks

**Royal Docks** («Det kongelige havneanlegg») er et område og en valgkrets i bydelen Newham i østlige London. Det har navn etter tre havner i området: Royal Albert Dock, Royal Victoria Dock og King George V Dock. Kollektivt er det mer korrekt å kalle dem for Royal Group of Docks («Den kongelig gruppe av havner») for å adskille området fra Royal Dockyards («Det kongelige verft») tilhørende Royal Navy. «Kongelig» i navnet er etter kongelig personligheter framfor kongelig eierskap. De tre havnene er til sammen det største havneanlegget i verden med vannareal på bortimot 250 acre (1,0 km2) og et total landeiendom på 1 100 acre (4,5 km2). Det tilsvarer hele sentrale London fra Hyde Park til Tower Bridge.

Royal Docks er også en valgkrets for distriktet Newham. I henhold til folketellingen i 2011 hadde området en befolkning på 10 679 innbyggere.

Victoria Dock ble utviklet av jernbaneentreprenører og bygd på en lavtliggende slette utsatt for oversvømmelser som ble kjøpt for dens landbruksverdi. Da kaianleggene ble åpnet i 1855 kunne havneanleggene ta imot de største dampskipene. Det ble overtatt i 1864 av London and St Katharine’s Dock Company som trengte større anlegge. Det ble endret til Royal Victoria Dock da selskapet la til Royal Albert Dock i 1880. Royal Victoria Dock ble stengt tidlig på 1980-tallet og de fleste av dets bygninger ble snart revet. En del av de tidligere varehusene ble ombygd til boligblokker.

## Referanser


## Eksterne lenker
* Royal Docks, The Mayor of London
* Royal Docks Trust
* Royal Docks Management Authority Limited
* Royal Docks Information
Southampton Row

**Southampton Row** er en stor gate i  Bloomsbury i Camden, i sentral-London i England. Veien er en del av veien A4200.

Veien har tatt navn etter Thomas Wriothesley, 4. jarl av Southampton, og var tidligere kjent som **Kingsgate Street**.
Canada Cup i ishockey

**Canada Cup** var en ishockeyturnering for herrer som ble spilt i Canada og var forgjengeren til World Cup i ishockey.

## Vinnere

## Eksterne lenker
* Canada Versus the Soviet Union: The Heyday of the Battle for World Hockey Supremacy (1972-1987)
Critérium du Dauphiné 2015

**Critérium du Dauphiné 2015** var den 67. utgaven av sykkelrittet Critérium du Dauphiné og foregikk fra 7. til 14. juni 2015. Briten Chris Froome fra Team Sky vant rittet foran amerikanske Tejay van Garderen fra BMC Racing Team.

Den eneste nordmannen på start var Edvald Boasson Hagen fra MTN-Qhubeka, som tok 3.-plass på 1. etappe og 4.-plass på 2. og 4. etappe.

## Lag

## Etappene

### 1. etappe
;7. juni 2015&nbsp;— Ugine – Albertville, 132 km

### 2. etappe
;8. juni 2015&nbsp;— Le Bourget-du-Lac – Parc des Oiseaux Villars-les-Dombes, 173 km

### 3. etappe
;9. juni 2015&nbsp;— Roanne – Montagny, 24,5 km (TTT)

### 4. etappe
;10. juni 2015&nbsp;— Anneyron - Porte de DrômArdèche – Sisteron, 228 km

### 5. etappe
;11. juni 2015&nbsp;— Digne-les-Bains – Pra Loup, 161 km

### 6. etappe
;12. juni 2015&nbsp;— Saint-Bonnet-en-Champsaur – Villard-de-Lans - Vercors, 183 km

### 7. etappe
;13. juni 2015&nbsp;— Montmélian – Saint-Gervais Mont Blanc, Le Bettex, 155 km

### 8. etappe
;14. juni 2015&nbsp;— Saint-Gervais-les-Bains – Modane Valfréjus, 156,5 km

## Trøyene

## Eksterne lenker
*
Ryssebotnrana

**Ryssebotnrana** er et fjell mellom Laugadalen og Ryssebotn i Sogndal kommune, øst for Fjærlandsfjorden i Vestland fylke. Toppen lugger 1604 meter over havet. Tidligere var toppen dekket av Gunvordalsbreen, som da også har vært brukt som navn på toppen.

## Referanser
Jussi Niinistö

**Jussi Lauri Juhani Niinistö** (født 27. oktober 1970 i Helsingfors) er en finsk historiker og politiker. Han var Finlands forsvarsminister fra 2015 til 2019. Niinistö representerte partiet Sannfinnene til 2017, men brøt ut og sluttet seg til Blå framtid.

## Liv og virke
Niinistö tok mastergraden i filosofi ved Helsingfors universitet i 1994 og doktorgraden i 1998. Siden 2004 har han vært dosent i finsk historie ved Helsingfors universitet og dosent i militærhistorie ved Försvarshögskolan.

Niinistö var leder for Sannfinnenes riksdagssekretariat 2005–2011. Han ble innvalgt i Finlands riksdag fra Nyland og formann i Riksdagens forvarskomité i 2011. Niinistö har vært medlem av kommunefullmektigen i Nurmijärvi.

Han ble 1. nestleder i Sannfinnene i 2013 og Finlands forsvarsminister i 2015. I 2017 var han blant de som forlot Sannfinnenes riksdagsgruppe og dannet en ny, Nytt alternativ (NA). Den nye gruppen ga støtte til Juha Sipiläs regjering og Niinistö fortsatte som statsråd. Han stilte som kandidat for Blå framtid i riksdagsvalget i 2019, men partiet ble stående utenfor Riksdagen.

## Referanser


## Eksterne lenker
*
Gunvordalsbreen

**Gunvordalsbreen** er en isbre øverst i Gunvordalen i Sogndal i Vestland. 

Tidligere dekket isbreen toppen av fjellet, men fjelltoppen på 1604 meter over havet er nå isfri. Navnet Gunvordalsbreen har også vært brukt som navn på fjelltoppen, som danner grensepunkt mot den tidligere nabokommunen Leikanger. Dette er det høyeste punktet i Leikanger.

## Referanser
Kingittorsuaqøya

**Kingittorsuaqøya** (*Kingigtorssuaq*) er en liten ubebygd øy i Qaasuitsup kommune på Nordvest-Grønland. Den ligger i søndre delen av Upernavikøyene, på sørvest siden av Upernavik isfjord, der fjorden åpner seg inn imot Baffin Bay. Øyas navn betyr "*en stor framskytende klippe*" på grønlandsk.

## Historie

Kingittorsuaqsteinen (*Kingigtorssuaq*) fra middelalderen ble funnet i 1824 på øyas høyeste punkt, i en gruppe av tre varder som dannet en likebent trekant. Steinen er nå i Nationalmuseet i København.

## Referanser


## Eksterne lenker
*
Perthobservatoriet

**Perthobservatoriet** omfatter to ulike astronomiske observatorier i Vest-Australia. Det opprinnelige observatoriet ble bygget i 1896 og ble offisielt åpnet i 1900 av John Forrest, den første den første førsteministeren i Vest-Australia. Det befant seg på Elizafjellet med utsikt over byen Perth. På 1960-tallet sørget luftforurensning fra byen Perth for at man ble tvunget til å finne en ny plassering. Det nye observatoriet ble åpnet ved Bickley, i nærheten av Gunginfjellet i Darlingfjellene. Byggingen kostet 600.000 dollar. Det nye observatoriet ble åpnet i 1966.

## Eksterne lenker
*
Skegness

**Skegness** er en ferieby og verdslig sogn i distriktet East Lindsey av grevskapet Lincolnshire. Den er lokalisert ved Lincolnshires kyst ved Nordsjøen, rundt 69&nbsp;km øst for byen Lincoln; 21&nbsp;km sørøst for Spilsby; og 39&nbsp;km nordøst for Boston. Skegness var opprinnelig en fiskerlandsby med en liten havn. Da jernbanen kom i 1875 fikk turismen en større rolle. Butlins, en britisk kjede av ferieleirer, åpnet sitt første feriested i Skegness i 1936. Delvis grunnet dette ble feriestedet et av de best kjente feriesteder ved kysten i Storbritannia. I henhold til folketellingen i 2011 hadde byen en befolkning på 24 876 innbyggere.

Som turistmål har byen fått en rekke kjælenavn; *Skeg*, *Skeggy*, *Costa del Skeg* eller «østkystens Blackpool», og har en kjent maskot, *Jolly Fisherman*.

## Etymologi
Stedsnavnet Skegness kommer fra perioden med norrøn bosetning i England, skjønt det er ingen referanse til en landsby ved navn Skegness i *[[Domesday Book]]* (1086). Siste stavelse, *-ness*, er norrønt, og tilsvarer norske nes (odde), mens første stavelse, *Skeg*, er blant annet blitt tolket som et personnavn, Skeggi. Det er dog ikke et vanlig personnavn, men heller en beskrivelse, «den skjeggete». Likevel henspiller det neppe på en person, men mer sannsynlig er det å se det som et rent geografisk uttrykk hvor skjegg + nes må forstås som en beskrivelse av en landtunge, en referanse til bredden ved en vinkel til kysten. Den opprinnelige danske bosetningen lå øst for dagens by og ble vasket vekk av havet tidlig på 1500-tallet.

## Vennskapsbyer
Skegness har følgende vennskapsbyer:

*  Bad Gandersheim, Tyskland

Vennskapsforbindelsen har eksistert i mer enn tretti år, og Skegness er vert for sine tyske besøkende normalt hvert andre år.

## Referanser


## Eksterne lenker
* 

* Skegness Guide, hva som skjer, ting å gjøre, nyheter
* Skegness Town Council
* Fotografier av Skegness, Mablethorpe, Chapel St Leonards fra gamle dager og til i dag 
* Historien til Butlin's
* Skegness Standard, lokalavisen
*
Sándor Újhelyi

**Sándor Újhelyi** (født 27. februar 1962) er en ungarsk tidligere friidrettsutøver, som konkurrerte i sprintløp. 

## Idrettskarriere
Újhelyi deltok ved EM i friidrett innendørs 1982 i Milano, der han kom på 2.-plass 400 meter med tiden 47,14, bak sovjetiske Pavel Konovalov. 

Han deltok også på 4 x 400 meter ved VM i friidrett 1983, men Ungarn ble her slått ut i semifinalen. 

## Referanser


## Eksterne lenker
*  Profil på All-Athletics.com
Pavel Konovalov

**Pavel Konovalov** (russisk **Павел Коновалов**, født 13. februar 1960) er en sovjetisk tidligere friidrettsutøver, som konkurrerte i sprintløp. 

## Idrettskarriere
Ved junior-EM i friidrett 1979 kom Sovjetunionen på 2.-plass på 4 x 400 meter, med Konovalov på laget, bak Vest-Tyskland. 

Konovalov deltok ved EM i friidrett innendørs 1982 i Milano, der han vant 400 meter med tiden 47,04, foran ungarske Sándor Újhelyi og spanske Benjamín González. 

Han deltok på det sovjetiske laget som fikk bronse på 4 x 400 meter ved EM i friidrett 1982. Her kom han på 6.-plass på 400 meter, med tiden 45,84. 

## Referanser


## Eksterne lenker
* 
*  Profil på All-Athletics.com
Bulldog Drummond

***Bulldog Drummond*** er en britisk fiktiv figur skapt av forfatteren Herman Cyril l McNeile (1888–1937) - som skrev under pseudonymet *Sapper*. Bulldog Drummer er helten i en serie spenningsromaner som utkom mellom 1920 og 1954. Bøkene var meget populære, og det ble også utgangspunkt for filmer.

Historiene dreier seg om kaptein Hugh «Bulldog» Drummond, D.S.O., M.C., en velstående tidligere offiser som hadde kjempet under første verdenskrig i (det fiktive) «His Majesty's Royal Loamshire Regiment» og deretter fylte sin nyvunne fritid med arbeid som privatdetektiv; han søker om oppdrag ved å annonsere  i pressen. Figuren hadde som delvis forbilde en venn av McNeile, nemlih Gerard Fairlie, og etter McNeiles død fortsatte denne med forfatterskap av nye bøker.

I de fire første bøkene kjemper Drummond mot en erkefiende kalt *Carl Peterson*.

Blant inspiratorene til Bulldog Drummond var Sherlock Holmes og Carl Peterson hans erkefiende Dr. Moriarty og Sax Rohmers skurk Fu Manchu. 

Bokserien tjente på sin side som inspirasjon for  Ian Flemings gentlemannshelt James Bond.
Kjerringa (Stjernøya)

**Kjerringa** er et fjell i Hasvik og Alta kommune i Finnmark. Det har en høyde på 959 meter over havet og er den høyeste toppen på Stjernøya. Toppen danner grensepunkt mellom de to kommunene og er det høyeste punktet i Hasvik kommune.

## Referanser
Edinburgh Waverley stasjon

**Edinburgh Waverley stasjon** er Edinburghs hovedbanestasjon, og ligger i byens sentrum i en trang senkning mellom Old Town og New Town parallelt med Princes Street. Stasjonen åpnet i 1846.

## Trafikk
Stasjonen ligger der East Coast Main Line møter Edinburgh-grenen av West Coast Main Line. Den betjenes av jernbaneselskapene Avanti West Coast, TransPennine Express, ScotRail, LNER og CrossCountry.

Fra øst innkommer til Waverley Station fjerntrafikk fra England langs East Coast Main Line og regiontrafikk fra Newcraighall og North Berwick. Til 1969 og etter gjenåpningen i 2015 gjelder det også tog på Waverley Line. Fra vest mottar stasjonen tog på en sidegren fra West Coast Main Line – som direkte tog fra  Aberdeen til Bournemouth eller Manchester – og dessuten all annen trafikk fra Skottland, som fra Glasgow Central og Glasgow Queen Street.

## Referanser


## Litteratur
* Richard Deiss: *Flügelradkathedrale und Zuckerrübenbahnhof. Kleine Geschichte zu 200 europäischen Bahnhöfen*. Verlag Books on Demand, Norderstedt 2010, S. 71, ISBN 978-3-8391-2913-5.

## Eksterne lenker
*
Aadne Pettersen

**Aadne Ingar Pettersen** (født 1967) er en norsk undervannsrugbyspiller og -trener. Han startet å trene og spille for Molde i 1980 og har siden 1983 vært aktiv på seniorlandslaget.

Han var i perioden høsten 1991 til våren 1995 landslagstrener for damer i undervannsrugby. I denne perioden vant Norge alle sine mesterskap, 4 Nordiske mesterskap, europamesterskapet i 1993, samt verdensmesterskapet i 1995. 

Pettersen var i 2011 med og tok gull i verdensmesterskap. Dette var også historisk da dette gullet er det første for i Norge i sommeridrett for lag for herrer. (ref. Tom A. Schanke). I perioden fra høsten 1995 til høsten 1998 var Aadne utvalgsleder for undervannsrugby i regi av Norges Dykkeforbund.

Pettersen har vært med å vinne hele 17 kongepokaler sammen med Molde Undervannsklubb. Han er eldre bror av Bård Inge Pettersen.

## Meritter

### Resultater fra landslaget herrer

#### Verdensmesterskap
* VM i Sveits       1987  (5.-plass)
* VM i Danmark      1991  (2.-plass) – Sølv
* VM i Colombia     1995  (3.-plass) – Bronse
* VM i Finland      2011  (1.-plass) – Gull - Første laggull for herrer til Norge

#### Europamesterskap

* EM i Finland    1985  (5.-plass)
* EM i Norge      1989  (3.-plass) – Bronse
* EM i Tsjekkia    1993  (5.-plass) 
* EM i Italia     2010  (2.-plass) – Sølv

#### Nordisk Mesterskap

Totalt 11 medaljer - 4 gull, 4 sølv og 3 bronse.

### Resultater på klubbnivå
* Norges Mesterskap: 32 medaljer totalt - 22 gull, 7 sølv, 3 bronse. 17 kongepokaler.
* Master Cup: 8 medaljer totalt - 7 gull, 1 sølv. (Beste klubblag i verden)
* Europa Cup: 5 gull.

## Eksterne lenker
* ''Ble verdensmestre i undervannsrugby'', Romsdals budstikke, 20. august 2011
* Kongepokalvinnere oversikt - Norges dykkeforbund
Furevatnet

**Furevatnet** kan vise til:

*Furevatnet (Etne) – en innsjø i Etne kommune i Hordaland
*Furevatnet – en annen skivemåte for Forevatnet i Sveio kommune i Hordaland
*Furevatnet – en annen skivemåte for Førevatn i Sirdal kommune i Vest-Agder
*Nordra Furevatnet – en innsjø i Bjerkreim kommune i Rogaland
*Søra Furevatnet – en innsjø i Bjerkreim kommune i Rogaland
Clacton-on-Sea

**Clacton-on-Sea** er den største by på Tendring-halvøya i Essex i England. Byen, som ble grunnlagt i 1871, er en kystby som om sommeren tiltrekker mange turister. Clacton har en fornøyelsespir, arkader, en golfbane og en flyplass. Under to dager om sommeren kan turister få se flyoppvisning, iblant med Avro Lancaster, Spitfire, helikoptre, og høydepunktet av oppvisningen - Royal Air Force Aerobatic Team (Red Arrows).

Clacton-on-Sea har to teatre, *West Cliff Theatre* og *Princes Theatre*.

Clacton-on-Seas folkemengde har vokst påtagelig: 1901 var den 7&nbsp;456, 1991 var den 45&nbsp;065 og nå (2014) over 53&nbsp;000.

## Historie
Ved Clacton-on-Sea er det funnet artefakter fra mellompaleolitikum. En datering av dyrebein ved hjelp avurandatering vistet at artefaktene var ca 245 000 år gamle. Funnet har gitt navnet til Clactonteknikken, som er den teknikk for fremstilling av steinverktøy] som ble benyttet ved Clacton-on-Sea på den tiden, men som også finnes i Frankrike og  andre steder under paleolitikum. 

*Great Clacton* ble bosatt av keltere cirka 100 f.Kr. Det finnes noen vage tegn på at romerne benyttet Clacton-området. Navnet Clacton oppstod cirka 500 e.Kr. da området ble overtatt av saksere under lederen Clacc. Det opprinnelige navnet, Claccingaton, betyr «Clacc-folkets by». 

Samlingspunkt for bylivet var *St. John's Church*, som nå er den eldste bygningen i Clacton. En seiglivet teori er at smuglere benyttet en tunnel for å føre inn smuglegods fra kysten til *Ship Inn*, men den avvises av historikere. Nå kalles dette stedet *Great Clacton*. 

*Clacton-on-Sea*, som det fremstår i dag, ble grunnlagt i 1871 av Peter Buff som et sommerferiested. Den hovedsakelige transportveien var opprinnelig havet. Skip kom og la til ved *Clacton Pier*. Folk som ville komme landevveien måtte gjennom *Great Clacton*. På 1920-tallet ble det bygd en mer direkte vei for å ta hånd om tilstrømningen av ferierende.

## Industri
Innen den industrielle revolusjon bestod Clactons innbyggeres levevei hovedsakeligeav jordbruk. Da den industrielle revolusjon ble spredt ut over landet, innså bøndene i Clacton at deres utrustning var foreldet. En dampdrevet kvern ble bygd i 1867, som erstatsning for en vindmølle (som til slutt ble revet i 1918).

## Eksterne lenker
* Essex-fotos - Clacton
Unge Pirater

**Unge Pirater** (**uPir**) er ungdomsorganisasjonen til Innovasjon- og teknologipartiet, tidligere Piratpartiet. Unge Pirater ble grunnlagt i Norge 18. mars 2013. Lederen i Unge Pirater siden desember 2019 er William Thanoothong Svendsen.

Unge Pirater jobber for styrking av personvern, ytringsfrihet og reform av opphavsrett. Politikken bygges på Piratkodeksen.

## Historie
Piratpartiet ble etablert i Norge 16. desember 2012, som en del av den internasjonale piratbevegelsen. Arbeidet med styrking av personvern og ytringsfrihet settes i fokus. Under landsmøtet i 2013 ble Unge Pirater etablert; 18. mars 2013 ble Unge Pirater formelt stiftet av Lasse Gregersen, Steffen Boe Johansen, Fredrik Kabdebo Nordhammer og Ole-Aleksander Mællingsæter.

## Organisasjonen
Unge Piraters organisasjonsform består av en enkel og generell struktur. Den øverste makten er landsmøtet, mens sentralstyret står for organisasjonens daglige drift i samarbeid med sekretariatet. Fylkeslag og lokallag står temmelig fritt, så langt de ikke skader Unge Pirater eller bryter med Unge Piraters politikk.

Unge Pirater fokuserer på å bruke teknologiske løsninger i alle organer, så langt det er hensiktsmessig, og derfor strømmes alle landsmøtene, og medlemmer får tilgang til digitale løsninger for avstemning. Dette for å øke muligheten for alle deltakere til å være aktive, og være med på å forme Unge Piraters politikk.

## Admiraler

## Generalsekretærer

## Skolevalgresultater

Tabeller merket med * ble det ikke stilt lister.

## Se også
* Ung Pirat
* Piratpartiet (Sverige)
* Piratpartiet Tyskland
* Pirate Parties International

## Referanser


## Eksterne lenker
* 
*  Piratpartiets nettside 
*  Piratpartiet wiki
Skardtindan

**Skardtindan** er en fjellrygg som danner grense mellom Andøy og Sortland kommuner, nord på Hinnøya i Nordland. Den høyeste toppen heter *Skrivartinden*, 890 meter over havet. Dette er det høyeste punktet i Andøy kommune.

Mot nord fortsetter fjellryggen som den noe lavere *Knurryggen*.

## Referanser
Roterende motor

**Roterende motor** var en type forbrenningsmotor, vanligvis med et ulikt antall sylindre per rad i en stjernemotor hvor veivhuset og sylindrene roterte omkring stemplene, som forble statiske. Det viktigste bruksområdet var som flymotorer, men de også ble brukt i noen tidlige motorsykler.

Denne type motor var i utstrakt grad brukt som alternativ til konvnsjonelle rekkemotorer under første verdenskrig og i årene umiddelbart etter. Motorene er beskrevet som «*a very efficient solution to the problems of power output, weight, and reliability*».

## Beskrivelse

En roterende motor var i det vesentlige en standard forbrenningmotor, men i stedet for en fast og stasjonær sylinderblokk med roterende veivaksel, stempelstenger og stempler som i en vanlig stjernemotor, forble veivaksel med stempelstenger og stempler statiske, mens hele sylinderkransen rotererte. Veivhuset var festet til skroget og propellen fastmontert i sylinderkransen.

Da motoren fikk sin tilførsel av bensin via veivhuset som samtidig inneholdt smøreolje var det nødendig å benytte en oljetype som ikke var oppløselig og lot seg blande med bensin. Valget falt på Castorolje, en vegetabilsk olje, kanskje mer kjent som lakserolje. For piloten som satt rett bak motoren og måtte puste inn damp fra lakseroljen kunne det være en tvilsom fornøyelse.

## Historie

### Millet

Félix Millet demonstrerte en femsylindret roterende motor bygget inn i et motorsykkelhjul som ble vist frem under Verdensutstillingen i Paris i 1889. Millet hadde patentert motoren i 1888 og må sies å ha vært en pioner på området..

### Gnome
*Hovedartikkel [[Gnome Omega]]*

Gnome-motoren ble utviklet av tre brødre, Louis, Laurent og Augustin Seguin. De var talentfulle og barnebarn av den berømte franske ingeniør Marc Seguin. I 1906 hadde den eldste, Louis, dannet selskapet *Société des Moteurs Gnome* for å bygge stasjonære motorer til industrielt bruk. Han hadde sikret seg lisens for  **Gnom**, en ensylindret stasjonær motor fra den tyske fabrikken *Motorenfabrik Oberurse*, som i sin tid fikk lisens for å bygge Gnome-motorer til tyske fly under første verdenskrig.

## Etterkrigstiden
Ved slutten av krigen var roterende motorer blitt avleggs og de forsvant ganske raskt fra markedet. Det britiske Royal Air Force var kanskje de som brukte roterende motorer lengre enn de fleste.  RAF's standard etterkrigstids jager, Sopwith Snipe, brukte en roterende motor *Bentley BR2* som var den kraftigste (230 hestekrefter) som noensinne ble brukt under første verdenskrig. RAFs standard skolefly fra tidlig etterkrigstid, Avro 504, hadde en universell monteringsbrakett som tillot bruk av flere typer små roterende motorer som det var tilgang til. På samme tid var det svenske avanserte skoleflyet *FVM Ö1 Tummelisa* utstyrt med en avansert roterende motor bygget av Enoch Thulin. Det var i bruk til midt på 1930-tallet.

## Referanser
Data Catalog Vocabulary

**Data Catalog Vocabulary** (**DCAT**) er et metadatavokabular utviklet med mål om å gjøre det lettere å utveksle og søke i datasett som er publisert på webben. Vokabularet er i RDF og standardiseres av W3C. Standarden beskriver de ulike elementene som inngår, og viser sammenhengen mellom dem i en modell. Ved å bruke DCAT for å beskrive datasett i kataloger, gjør de som publiserer dataene det enklere å oppdage og hente metadata fra ulike kilder og kataloger (interoperabilitet). DCAT muliggjør også desentral publisering av datakataloger, og gjør det enklere å søke på tvers av datakataloger. 

EU-kommisjonen har utarbeidet en applikasjonsprofil (DCAT-AP) basert på DCAT ut fra behovene knyttet til en felles europeisk dataportal for åpne data.

## Se også
* Databasekatalog

## Referanser


## Eksterne lenker
* W3C Data Catalog Vocabulary
Trøndelag politidistrikt

**Trøndelag politidistrikt** er et politidistrikt som ble opprettet 1. januar 2016 gjennom en sammenslåing av Nord-Trøndelag og Sør-Trøndelag politidistrikter. Trøndelag politidistrikt dekker hele Trøndelag fylke, samt Bindal kommune i Nordland, og strekker seg over 39 kommuner, med et samlet folketall på ca. 475 000. Distriktet har omtrent 1100 ansatte og hovedsetet ligger i Trondheim.  Etableringen av politidistriktet var en del av Regjeringen Solbergs nærpolitireform, som blant annet reduserte antall politidistrikter i Norge fra 27 til 12. 

Nils Kristian Moe ble i statsråd 27. november 2015 utnevnt til politimester i Trøndelag. I desember 2021 fikk han en ny åremålsutnevning som politimester for en ny periode på seks år.  

**Politistasjoner og tjenestesteder i Trøndelag politidistrikt** 

**Trondheim Sentrum Politistasjon** 

**Nærøy Politistasjon** 

**Namsos politistasjon** 

**Lierne politistasjon**  

**Grong politistasjon** 

**Steinkjer politistasjon** 

**Levanger og Verdal politistasjon** 

**Åfjord politistasjon**  

**Ørland politistasjon**  

**Rissa politistasjon** 

**Stjørdal politistasjon**  

**Trondheim lufthavn politistasjon**  

**Heimdal politistasjon**  

**Orkdal politistasjon**  

**Midtre-Gauldal politistasjon** 

**Røros politistasjon** 

**Oppdal politistasjon** 

     

## Referanser


https://www.politiet.no/om-politiet/organisasjonen/politidistrikter/trondelag/
Flattum bru

**Flattum bru** går over Synna / Livasselva like ved Åmodt i Nord-Torpa. Dette er en gammel ferdsel- og kirkevei fra Vest-Torpa til Nord-Torpa, og var en viktig del av vegen til brukene Vestom, Skogstadlia, Nedre og Øvre Nygård som alle ligger på vestsiden.

Det var fram til 1951 ei gammel bru her, men den knakk sammen etter en vinter med mye snø. Men bygdefolket gikk sammen og bygde i fellesskap opp igjen brua. Totalprisen ble 871 kroner og 64 øre. Det var fire av brukerne som sto for arbeidsinnsatsen, til en timepris på 2 kroner og 92 øre. Snaut 200 arbeidstimer gikk med. I tillegg var det kostnader til leieskur, transport, skruer og muttere. Men byggeprosjektet gikk i pluss. Bidrag fra Torpa kommune og Dokka Elveforening, samt vedsalg og innsamlede midler var på 1171 kroner. Et overskudd på nesten 300 kroner med andre ord.

Brua ble som vanlig på trebruer, bygget med tak. Men i 1997 var brua preget av tidens tann, så den ble stengt. I 2002 ble brua gjenåpnet etter å ha blitt restaurert.

## Se også
*Liste over broer i Norge

## Eksterne lenker
* 
* http://geocaching.com/geocache/GC2QN37_flattum_bru?guid=5a1d07bd-8625-4d Geocaching Flattum bru
Sveits rundt 2015

**Sveits rundt 2015** er den 79. utgaven av sykkelrittet Sveits rundt, og arrangeres fra 13. til 21. juni 2015 i Sveits. Norske deltagere er Vegard Breen, Lars Petter Nordhaug og Alexander Kristoff.

## Lag

## Etapper

## Resultater
### Sammenlagt

## Eksterne lenker
*
Annie Had a Baby

***Annie Had a Baby*** er en sang skrevet av Henry Glover og Lois Mann som ble spilt inn og gitt ut på singel med det amerikanske bandet The Midnighters i 1954. Den skal etter sigende ha blitt skrevet og gitt ut som følge av at en plateprater hadde spilt The Midnighters' singel *Work With Me, Annie*, og deretter fleipet med at oppfølgeren til *den* sangen var *Annie Had a Baby*. Dette skal ha ført til at plateselskapet fikk en rekke oppringninger fra folk som ville bestille den ikke-eksisterende singelen som DJ-en hadde snakket om. Plateselskapet King Records skal da omgående ha sørget for å få på plass en slik utgivelse. 

Singelen kom på førsteplass på R&B-lista.

## Coverversjoner
Ike & Tina Turner spilte inn sangen og ga den ut på albumet *[[Let Me Touch Your Mind (album)|Let Me Touch Your Mind]]* i 1972. Tina Turner ga også ut sangen på singelplate i 1973.

## Referanser
Hestøya (Hadsel)

**Hestøya** er en øy i Hadsel kommune i Nordland. Den ligger ved fylkesvei 82, rundt to kilometer øst for Stokmarknes og to kilometer nord for Hadsel kirke på Hadseløya.

## Referanser
Benjamín González

**Benjamín González Gómez** (født 12. april 1958, død 6. juni 2011) var en spansk friidrettsutøver, som konkurrerte på 400 og 800 meter. 

Han hadde to barn sammen med Etxegibel Nerea, som også var idrettsutøver, og han døde i en klatreulykke i Mount Alluitz i Vizcaya. 

## Idrettskarriere
González ble spansk mester på 400 meter i 1980, 1981 og 1982. Innendørs ble han spansk mester på 400 meter tre ganger fra 1980 til 1982, og på 800 meter i 1984 og 1985. Han representerte Spania ved sommer-OL 1980, og deltok på 4 x 400 meter stafett. Spania kom på 6.-plass i sitt innledningsheat, og gikk ikke videre til finalen. 

Ved EM i friidrett innendørs 1982 i Milano kom han på 3.-plass på 400 meter, bak sovjetiske Pavel Konovalov og ungarske Sándor Újhelyi. González løp her på 47,41. Senere på året deltok han ved EM i friidrett 1982. Der ble han slått ut i innledningsheatet på 400 meter, med tiden 47,00, og deltok også på 4 x 400 meter, der Spania ikke fullførte sitt innledningsheat. 

I 1983 kom Spania på 3.-plass på 4 x 400 meter ved det Ibero-amerikanske mesterskapet i friidrett 1983, bak Cuba og Brasil, med González på laget. Han deltok igjen ved sommer-OL 1984, der Spania kom på 4.-plass i sitt innledningsheat på 4 x 400 meter, og gikk ikke videre til semifinalen. Individuelt deltok han også på 800 meter, men kom på 4.-plass i sitt innledningsheat, og gikk ikke videre til kvartfinalen. 

Ved VM i friidrett innendørs 1985 kom han på 2.-plass på 800 meter med tiden 1:47,94, kun slått av sin lagkamerat Colomán Trabado. 

## Referanser


## Eksterne lenker
* 
*  Profil på All-Athletics.com
*  Profil hos den spanske olympiske komité
De fire gamle partier

**De fire gamle partier** eller **de gamle partier** er et dansk politisk begrep som omfatter de fire partiene Socialdemokraterne, Venstre, Det Konservative Folkeparti og Radikale Venstre.

Disse partier utgjør fortsatt grunnstammen i det politiske spektrum i Danmark, og de var stort sett enerådende inntil «jordskjelvvalget» i 1973, hvor mange nye og mindre partier kom inn. Fra 1920-tallet hadde Retsforbundet og Danmarks Kommunistiske Parti gjort seg gjeldende, uten å få noe særlig innflytelse. Fra 1960 kom SF til.

Begrepet brukes mest i nøytral betydning, men kan også brukes som en kritikk av partienes dominerende stilling eller maktmonopol. Det ligger også en kritikk i at de grunnleggende er enige om de politiske rammene i Danmark.

Fra bokstavbetegnelsens innførelse i 1943 og inntil 1970 sto de fire gamle partier øverst på stemmesedlen, da Venstre brukte partibokstaven D.

## Resultater

## Eksterne lenker
* Jordsksredsvalget 1973  *danmarkshistorien.dk* av Aarhus Universitet
Sidsel Pihl Haugen

**Sidsel Pihl Haugen** (født 11. juli 1935 i Larvik, død 25. februar 2020 i Bergen) var en norsk arkitekt og etnolog.

Hun ble utdannet sivilarkitekt på Norges tekniske høgskole i 1959. Hun hadde egen praksis og var ansatt hos arkitekt Peter Helland-Hansen, ved arkitekt Øivind Maurseths kontor, i VIAK og i Vestnorsk Plangruppe – Norconsult Bergen.

I 1995 tok hun hovedfag i etnologi på Universitetet i Bergen. Hun skrev om barn og demokrati i oppgaven *Barn som medborgere. Visjon og virkelighet*.

Sidsel Pihl Haugen var Venstre-politiker i Bergen kommune. Hun satt i Bergen bystyre fra 1975 til 1991, som gruppeleder i to perioder. Hun var kommunalråd for Venstre i Bergen kommune fra 1986 til 1988 med ansvarsområde «Personal og administrasjon». Tidlig på 1990-tallet fikk hun vedtatt at bystyret skulle bevilge to millioner kroner til en kollektivutredning, som også skulle omfatte bybane. Dette var starten på Bybanen i Bergen.

Pihl Haugen vokste opp på Langestrand i Larvik og foreldrene het Ingrid Kjeldsberg Pihl og Sigurd Pihl. Hun fikk fire barn med sivilingeniør Gunnar Johannes Haugen (født 1930 i Bergen).

## Referanser


## Eksterne lenker
* «Mormora til bybanen er 70», ''Bergens Tidende'' 12. juli 2005
* digitalarkivet.arkivverket.no
FC Hamburger Berg Fussball

**FC Hamburger Berg Fussball** er en tysk fotballklubb fra bydelen St. Pauli i Hamburg. Klubben ble etablert i 2014 og spiller i Kreisklasse 6, den nest laveste divisjonen i det tyske seriesystemet.

## Eksterne lenker
*
Rå volleyballklubb

**Rå volleyballklubb** var en klubb med base i Rådalen (Fana bydel) i Bergen. Storhetstiden varte fra 1998-2003, da seniorlaget for herrer spilte på nivå 2 (1.divisjon) i norsk seriesystem. Klubben ble nedlagt i 2008.

Spillerstall seniorlag herrer 1998-2003
Applikasjonsprofil

En **applikasjonsprofil** er i IKT-standardisering er en spesifikasjon som gjenbruker termer fra en eller flere basisstandarder, og gjør disse mer spesifikke. Dette gjøres ved å ved å identifisere obligatoriske, anbefalte og valgfrie elementer som skal brukes i en spesiell anvendelse, samtidig som den anbefaler hvilke kodelister (vokabular) som skal brukes.

## Referanser
Palle (navn)

**Palle** er et dansk mannsnavn med flere opprinnelser. 

## Etymologi
*Palle* har flere opprinnelser. Det er:
*en variant av *Palne*, en moderne form av gammeldanske *Palni*, som har usikker betydning. Det kan være dannet av *pólina*, «polakk», eller *páll*, «påle».
*en kjæleform av *Paul* eller varianter av dette. *Paul* er et mannsnavn dannet av det romerske slektsnavnet *Paulus* som opprinnelig var et tilnavn med betydning «liten» eller «ydmyk».

*Palli* er en færøysk form av navnet.

## Utbredelse
Formen *Palni* er kjent brukt i Danmark fra 800-tallet. *Palle* er kjent brukt i norske middelalderballader. Navnet er ellers kjent brukt første gang i Norge i 1631 og i Sverige i 1660. I Danmark var navnet mest brukt i 1950- og 1960-årene.

*Palle* er i dag mest brukt i Danmark, men er ikke blant de vanligste danske navnene.

|}

## Kjente personer med navnet
Personene i listen er ordnet kronologisk etter fødselsår.
*Palle Lauring (1909&ndash;1996), dansk forfatter
*Per Palle Storm (1910&ndash;1994), dansk-norsk kunstner og billedhugger 
*Palle Lykke Jensen (1936&ndash;2013), dansk syklist
*Palle Mikkelborg (født 1941), dansk jazz-trometist
*Palle Danielsson (født 1946), svensk jazz-bassist
*Palle Yourgrau (født 1950), sørafrikansk-amerikansk filosof
*Paul Wagnberg (født 1961), svensk organist
*Palle Schmidt, dansk forfatter

## Annen bruk av navnet
*Palle Puddel, barnebokserie av Anna Fiske

## Referanser


## Eksterne lenker
Liste over kringkastere for Sommer-OL 2012

**Liste over kringkastere for Sommer-OL 2012** inneholder samtlige kringkastere som hadde rettigheter til å sende Sommer-OL 2012 på tv, radio og nett.

## Bakgrunn

Hovedkringasteren til Sommer-OL 2012 var Olympic Broadcasting Services (OBS), et byrå innenfor IOK. OBS brukte sine egne kameraer, og mannskaper fra andre olympiske kringkastere for å dekke lekene. Video og lyd ble så solgt til andre kringkastere som igjen laget sine egne presentasjoner og sine egne kommentatorer. OBS brukte for tiende OL på rad teknologi fra Panasonics. Det offisielle ble produsert og distribuert fra International Broadcast Centre i 1080/50i High-Definition (HD)-format. Panasonic annonserte før lekene at «DVCPRO HD» ville bli det offisielle opptaksformatet, og at de skulle bruke P2-HD skuldermonterte videokameraer.

IOK ønsket at tv- og radioproduksjonen skulle nå et så globalt publikum som mulig, og lekene ble dekket av flere nasjonale og regionale kringkastere. I Storbritannia dekket BBC OL og Channel 4 de paralympiske leker, og BBC hadde et mål om å dekke alle 5000 timene av lekene.

Den amerikanske kringkasteren NBC sto for halvparten av mediainntektene til IOK, men flere tusen amerikanere brukte i stedet BBC via proxytjenere eller VPN. Selv om det ellers var høye seertall for NBC, fikk de kritikk for dekningen, blant annet fordi de ikke viste alt.

I Norge hadde NRK OL-rettighetene for hittil siste gang og sendte totalt 750 timer på tv og 1500 timer på nett.. NRK hadde relativt høye seertall, blant annet 864 000 seere i snitt på åpningsseremonien.

## Liste

## Referanser